PATVIRTINTA

Ignalinos r. Vidiškių gimnazijos direktoriaus

2017 m. vasario 21 d.

įsakymu Nr. P- 10

**VIDEO LABORANTO**

**PAREIGYBĖS** **APRAŠYMAS** **NR.** **11**

**I SKYRIUS**

**BENDROJI** **DALIS**

1. Ignalinos r. Vidiškių gimnazijos video laboranto pareigybė yra priskiriama kvalifikuotų darbuotojų grupei.

2. Pareigybės lygis: video laborantas priskiriamas C lygiopareigybei.

3. Pareigybės paskirtis: filmuoti ir fotografuoti gimnazijos renginius, paruošti video ir foto medžiagą eksponavimui, kaupti foto ir videoteką.

4. Pavaldumas: video laborantas pavaldus direktoriaus pavaduotojui ūkiui.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

5. Video laboranto kvalifikacijai keliami šie reikalavimai:

5.1. ne žemesnis kaip vidurinis išsilavinimas ir (ar) įgyta profesinė kvalifikacija;

5.2. analogiška filmavimo ir fotografavimo patirtis.

6. Video laborantas turi žinoti ir išmanyti:

6.1. foto technikos veikimo ypatybes;

6.2. video technikos veikimo ypatybes,

6.3. foto ir video medžiagos paruošimo, montavimo ir archyvavimo principus.

7. Video laborantas privalo vadovautis:

7.1. Lietuvos Respublikos įstatymais ir poįstatyminiais aktais;

7.2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;

7.3. darbo tvarkos taisyklėmis;

7.4. darbo sutartimi;

7.5. šiuo pareigybės aprašymu;

7.6. kitais gimnazijos lokaliniais dokumentais (įsakymais, potvarkiais, nurodymais, taisyklėmis ir pan.).

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

8. Video laboranto funkcijos:

8.1. dirbti savo darbo vietoje – gimnazijoje, filmavimo metu – už gimnazijos ribų (filmavimo objekte); apie išvyką informuoti gimnazijos administraciją;

8.2. filmuoti gimnazijos renginius;

8.3. paruošti laidas gimnazijos internetinei svetainei;

8.4. vykdyti gimnazijos video sistemų priežiūrą, šalinti gedimus;

8.5. organizuoti video technikos darbą (video archyvinės medžiagos kaupimas ir apsauga, video medžiagos demonstravimas, įrašų kokybės kontrolė ir kt.);

8.6. fotografuoti gimnazijos renginius, reikšmingus gyvenimo momentus, foto medžiagą pateikti gimnazijos internetinei svetainei, kaupti archyvinę medžiagą;

8.7. filmuoti masinius gimnazijos ir teritorinės bendruomenės renginius, kuriuose dalyvauja mokiniai;

8.8. vykdyti mokamas filmavimo paslaugas pagal savivaldybės patvirtintus įkainius;

8.9. taupyti elektros energiją;

8.10. visą darbo laiką skirti darbui ir laikytis šių taisyklių:

8.10.1. nenaudoti foto technikos asmeninėms reikmėms;

8.11.2. nenaudoti gimnazijos video technikos asmeninėms reikmėms;

8.12.3. patikėtas pareigas atlikti sąžiningai ir kruopščiai;

8.11. laikytis gimnazijoje nustatyto priešgaisrinio režimo, nerūkyti gimnazijoje, jos teritorijoje ir matant mokiniams.

**IV SKYRIUS**

**MOKINIŲ SAUGUMO UŽTIKRINIMAS**

9. Video laborantas, įtaręs ar pastebėjęs žodines, fizines, socialines patyčias, smurtą:

9.1. nedelsdamas įsikiša ir nutraukia bet kokius tokį įtarimą keliančius veiksmus;

9.2.primena mokiniui, kuris tyčiojasi, smurtauja ar yra įtariamas tyčiojimusi, gimnazijos nuostatas ir mokinio elgesio taisykles;

9.3. raštu informuoja patyrusio patyčias, smurtą mokinio klasės auklėtoją apie įtariamas ar įvykusias patyčias;

9.4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar mokyklos darbuotojus, direktorių) ir/ar institucijas (pvz.: policiją, greitąją pagalbą ir kt.).

10.Video laborantas, įtaręs ar pastebėjęs patyčias kibernetinėje erdvėje arba gavęs apie jas pranešimą:

10.1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;

10.2. įvertina grėsmę mokiniui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar mokyklos darbuotojus, direktorių) ar institucijas (policiją);

10.3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;

10.4. raštu informuoja patyčias patyrusio mokinio klasės auklėtoją apie patyčias kibernetinėje erdvėje ir pateikia įrodymus (išsaugotą informaciją);

10.5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

**V SKYRIUS**

**ATSAKOMYBĖ**

11. Video laborantas atsako už:

11.1. patikėto gimnazijos materialiojo turto saugumą ir atlygina atsiradusią žalą dėl jo netinkamo pareigų vykdymo;

11.2. aplaidų savo pareigų vykdymą, dėl ko buvo sugadinta/sunaikinta foto ir video įranga;

11.3. neoperatyvų gimnazijos administracijos ir gelbėjimo tarnybų informavimą dėl pastebėto įsilaužimo į gimnaziją, vagystės, pastebėtų tyčinių gedimų ir kt.;

11.4. priešgaisrinės saugos režimo nesilaikymą, dėl ko galėjo kilti arba kilo gaisras;

11.5. video techniką, fotoaparatą naudojimą asmeninėms reikmėms.

12. Video laborantas už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.

13. Video laborantas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria gimnazijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_

Parengė gimnazijos direktorė Jūratė Sveikauskienė

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(video laboranto vardas, pavardė, parašas)

Data

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(video laboranto vardas, pavardė, parašas)

Data

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(video laboranto vardas, pavardė, parašas)

Data